তাড়াহুড়ো করে সে স্নান করে ফেলে । পাশের দোকানে গিয়ে মিষ্টি কেনে । একটা ট্রেতে রাখীটা ও মিষ্টি সুন্দরভাবে সাজিয়ে সে উপস্থিত হয় প্রতাপের বাড়ী । দরজায় ধাক্কা দিতে প্রতাপ বেরিয়ে আসে । তার বা হাতটা ব্যাণ্ডেজ করে ঝোলানো । রাখীকে দেখে সে অবাক হয় । তাকে বাড়ীর ভিতরে নিয়ে যায় । রাখী ট্রে থেকে রাখীটা প্রতাপের ডান হাতে পরাতে গিয়ে বলে – “সেদিন আপনাকে আমি thanks জানাতে পারি নি । তবে আমার মনে হয় thanks এর থেকে এটাই আপনার যথার্থ প্রাপ্য । আর আপনি হয়তো আমার নাম জানেন না । আমার নাম রাখী, তবে আপনি আমাকে সাথী বলেও ডাকতে পারেন ।”